als_Latn dik_Latn sag_Latn
VIDEO - Telat Xhaferi vizitoi Malin e Zi
Në Malin e Zi, qëndroi për vizitë zyrtare, kryetari i Kuvendit të Maqedonisë, Talat Xhaferi. Pas takimeve që pati me zyrtarët e lartë të shtetit në Podgoricë, ai vizitoi Ulqinin, ku me kryetarin Nazif Cungu, bisedoi për thellimin e bashkëpunimit.
Kryetari i komunës së Ulqinit, Nazif Cungu, priti në takim kryetarin e Kuvendit të Maqedonisë, Talat Xhaferin, me të cilin bisedoi për mundësitë konkrete të bashkepunimit. Në fokus ishte bashkëpunimi ekonomik dhe ai në planin e urbanizmit.
Nazif Cungu, Kryetar i Ulqinit ka thënë se kanë diskutuar me Xhaferin për mundësinë e bashkëpunimit në sferën e ekonomisë dhe duhet të falenderojnë të gjithë ata që qytetarë të Maqedonisë që kalojnë pushimet në Ulqin. “Shpresoj se ky bashkëpunim do të jetë edhe në lëmi tjera", ka thënë ai.
Kreyparlamentari Xhaferi pohoi se kjo vizitë është në vazhden e “urave të lidhshmërisë në mes të qytetarëve të Maqedonisë dhe Malit të Zi”.
“Ura lidhëse në mes popujve në rajon është lehtësim për politik-bërje dhe politikanët që mund të vlersojnë se nevoja e komunikimit drejtpërdrejt është imediate, për faktin që komunikimi drejtperdrejt është mundësia për zgjidhjen e të gjitha çështjeve që kanë të hapura vendet e rajonit gjegjësisht popujt në Ballkan", ka thënë Xhaferi.
Autor: Jeton Musliu
als_Latn als_Latn als_Latn als_Latn als_Latn als_Latn als_Latn